[{"text_idx": "#000000", "text": "Afrika retejo renovig\u0302is kaj denove funkcias"}, {"text_idx": "#000001", "text": "La unuaj rezultoj montras la retejon pli facile uzebla kaj administrebla, sed la klopodoj fari g\u0302in ankorau\u0306 pli vigla, fleksebla, alloga, tekstenhave pli fres\u0302a kaj lingve g\u0302usta pluokazas sub la rigardo de la UEA-Komisiono por Afrika Agado. Volontuloj por kontrollegi la tekstojn estas tre bonvenaj kaj ne malpli dankataj."}, {"text_idx": "#000002", "text": "La nova retejo konservis kelkajn el la antau\u0306aj funkcioj, krom aldono de novaj. Ekzemple, g\u0302i nun kapablas redirekti uzantojn al la sociaj retejoj kiel Fejsbuko, Telegramo, Instagramo, Tvitero k.s. Eblas fari esplorojn sur la reta reprezentejo de la kontinenta komisiono per la serc\u0302ilo, kaj kontakti la mastrumantojn. Krome vizitantoj povas fari komentojn sub la afis\u0302itaj artikoloj. Mallonge, la nova retejo disponas multe pli da spaco, evitante forigon de malnovaj materialoj por meti novajn, kiel okazis regule kun la malnova retejo."}, {"text_idx": "#000003", "text": "Unu el la c\u0302efaj celoj de estas havigi kaj arkivi informojn pri la g\u0302enerala afrika Esperanto-movado. Tial eblas aboni ankau\u0306 senpage al novaj\u0302leteroj por regule ricevi perretpos\u0302te fres\u0302datajn novaj\u0302ojn pri la Esperanto-movoj kaj g\u0302eneralajn informojn pri la kontinento. Bonvole vizitu la retejon, voki nin au\u0306 lasi al ni mesag\u0302on pri ajna zorgo. Ni volonte respondos al vi kiel eble plej rapide."}, {"text_idx": "#000004", "text": "La renovigo de la retejo kaj transigo de informoj de la malnova retejo realig\u0302is danke al plursemajnaj teknikaj laboroj de loka reteja gastiganto kun la helpo de Adje\u0301vi Adje\u0301, aktiva membro de la Afrika Komisiono, kaj financa subteno de ESF. Por plene profiti la etendeblecon de la retejo, ni iom post iom igos g\u0302in ampleksa kaj profesia informbanko por diversspecaj esploroj pri Esperanto en Afriko."}, {"text_idx": "#000005", "text": "Estas bonaj plibonigoj de afrika retejo.\nDankon, kara! Ni plu okazigos la plibonigojn de la pag\u0302ojn."}, {"text_idx": "#000006", "text": "Estas bonaj plibonigoj de afrika retejo."}, {"text_idx": "#000007", "text": "Dankon, kara! Ni plu okazigos la plibonigojn de la pag\u0302ojn."}, {"text_idx": "#000009", "text": "Your email address will not be published. Required fields are marked *"}, {"text_idx": "#000010", "text": "Save my name, email, and website in this browser for the next time I comment."}, {"text_idx": "#000015", "text": "Abonu senpagan informbultenon de ESF"}]